**Dorul împătimit**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu te ştiu

nu mă cunoşti,

ai venit de pe un alt portativ

unde sunetele îmbracă forme de cântec .

Dorul împătimit,

arde ca un rug în piaţa mare,

îl privesc şi ard odată cu el.

Tu nu-mi răspunzi la suspiciuni,

să-ţi aud nota aceea înaltă

ce-mi omoară aşteptările,

se vântură prin sânge

şi dau pe dinafară furtuni

ce-mi smulg din rădăcini trăirile

puse-n inimă să te iubesc.

Mă adâncesc în fântâna din gură

cu apă sălcie,

caut ziua comorii pusă să strige

prin fanta din coaja luminii

numele tău,

îi sărut silabele

şi limba mă frige.